b'\n_START_ARTICLE_\nSerpentin\n_START_SECTION_\nOpis\n_START_PARAGRAPH_\nOlivno zelena barva in gladek ali luskast videz mineralov so bili osnova za njegovo latinsko ime serpentinus, kar pomeni ka\xc4\x8dja kamnina. Serpentini nastajajo z metamorfnimi petvorbami  peridotita in piroksena. Serpentini lahko tudi psevdomorfno nadomestijo druge magnezijeve silikate. Pretvorbe so v\xc4\x8dasih nepopolne, zato se fizikalne lastnosti serpentinov mo\xc4\x8dno razlikujejo. Na Zemljini povr\xc5\xa1ini, kjer prevladujejo serpentiniti, je v zemlji nenavadno veliko gline._NEWLINE_Antigorit je polimorf serpentina, ki najpogosteje nastaja med metamorfizmom vla\xc5\xbenih ultramafi\xc4\x8dnih kamnin in je stabilen pri najvi\xc5\xa1jih temperaturah \xe2\x80\x93 v globinah okoli 60 km do 600 \xc2\xb0C. Lizardit in krizotil v nasproju z njim nastajata obi\xc4\x8dajno v bli\xc5\xbeini Zemljine povr\xc5\xa1ine in se razgradita pri relativno nizkih temperaturah, verjetno precej pod 400 \xc2\xb0C. _NEWLINE_Vzorci oceanske skorje in najvi\xc5\xa1jih delov Zemljinega pla\xc5\xa1\xc4\x8da ka\xc5\xbeejo, da so tamkaj\xc5\xa1nje ultramafi\xc4\x8dne kamnine bogate s serpentinom. Antigorit vsebuje pribli\xc5\xbeno 13\xc2\xa0% vode, zato lahko igra v podrivnih conah pomembno vlogo pri transportu vode v Zemljino globino in v kasnej\xc5\xa1em spro\xc5\xa1\xc4\x8danju vode pri tvorjenju magm v oto\xc5\xa1kih lokih. Nekaj vode se lahko odnese tudi v ve\xc4\x8dje globine. _NEWLINE_Zemlje, nastale iz serpentina, so zaradi visokih vsebnosti niklja, kroma in kobalta strupene za mnoge rastline. Rast rastlin zavira tudi nizka raven kalija in fosforja ter nizko razmerje kalcija/magnezija. Flora na tak\xc5\xa1ni zemlji je na splo\xc5\xa1no zelo skromna in zna\xc4\x8dilna, s specializiranimi, po\xc4\x8dasi rasto\xc4\x8dimi vrstami. Obmo\xc4\x8dja s serpentinsko zemljo v sicer gozdnatih obmo\xc4\x8djih so porasla samo z grmovjem in redkimi majhnimi drevesi. Ta obmo\xc4\x8dja se imenujejo serpentinske pustinje._NEWLINE_Ve\xc4\x8dina serpentinov je neprozorna do prosojna, ima majhno gostoto (2,2-2,9 g/cm\xc2\xb3), mehka (trdota 2,5-4), netaljiva in dovzetna za kisline. Vsi si mikrokristalni, imajo masiven habit in ne tvorijo monokristalov. Lesk je lahko steklast, masten ali svilen. Barve so v razponu od bele do sive, rumene do zelene in rjave do \xc4\x8drne in so pogosto umazane ali \xc5\xbeilnate. Pogosto so prera\xc5\xa1\xc4\x8deni z drugimi minerali, kot sta kalcit in dolomit. Najve\xc4\x8dja nahajali\xc5\xa1\xc4\x8da serpentinov so v Novi Kaledoniji, Kanadi (Quebec), ZDA (Severna Kalifornija, Rhode Island, Connecticut, Massachusetts, Maryland in ju\xc5\xbena Pensilvanija), Afganistanu, Veliki Britaniji (Cornwall), Irski, Gr\xc4\x8diji (Tesalija), Uralu, Franciji, Koreji, Avstriji (\xc5\xa0tajerska in Koro\xc5\xa1ka), Indiji (Assam in Manipur), Mjanmarju, Novi Zelandiji, Norve\xc5\xa1ki in Italiji._NEWLINE_Serpentini se v industriji uporabljajo na primer za \xc5\xbeelezni\xc5\xa1ke predstikalne naprave, gradbene materiale in toplotne in elektri\xc4\x8dne izolatorje (krizotilni azbesti). Azbest, ki se sprosti v zrak, je navaren za zdravje. _NEWLINE_Bolj privla\xc4\x8dni in trajni razli\xc4\x8dki serpentina, vsi so antigoriti, ze na \xc5\xa1iroko uporabljajo v draguljarstvu in umetni\xc5\xa1kem rezbarstvu. Mesto Bherain v indijski zvezni dr\xc5\xbeavi Punjab, je ve\xc4\x8d stoletij slovelo po obdelavi relativno \xc4\x8distega serpentina iz afganistanskih rudnikov. Iz njega so izdelovali razli\xc4\x8dne okrasne predmete, \xc4\x8da\xc5\xa1e in okrasne ro\xc4\x8daje me\xc4\x8dev in bodal. Ruda z visoko vsebnostjo serpentina se je imenovala  sang-i-yashm   - la\xc5\xbeni \xc5\xbead.  Ruda se je zlahka obdelovala in polirala in dobila prijeten masten otip. Manj kakovostne serpentinske rude z razli\xc4\x8dno trdoto so z barvanjem pretvorili v imitacijo \xc5\xbeada. Ponaredki so imeli pogosto zavajajo\xc4\x8da imena, na primer su\xc5\xbeujski \xc5\xbead, \xc5\xa1tajerski \xc5\xbead in novi \xc5\xbead._NEWLINE_Serpentinit iz Nove Kaledonije je zelo bogat z nikljem. Maori z Nove Zelandije so v preteklosti izdelovali \xc4\x8dudovite izdelke iz lokalnega serpentina. Imenovali so jih tangiwai \xe2\x80\x93 solze._NEWLINE_Rimski lapis atracius, zdaj znan kot  verde antique ali verde antico, je serpentinitska bre\xc4\x8da in priljubljen okrasni kamen. V klasi\xc4\x8dnem obdobju se je lomil v Kasambali (Tesalija, Gr\xc4\x8dija). Na veliko se uporabljajo tudi drugi serpentinitski marmorji: green connemara ali irski zeleni marmor iz Connemare, Irska in \xc5\xa1tevilnih drugih virov, in rde\xc4\x8di marmor rosso di Levanto iz Italije. Marmor je uporaben samo v zaprtih prostorih, ker serpentiniti niso odporni na vreme.\n_START_SECTION_\nAntigorit\n_START_PARAGRAPH_\nLameliran antigorit se pojavlja v \xc4\x8dvrstih nagubanih masah. Barva je obi\xc4\x8dajno temno zelena, lahko je tudi rumenkasta, siva, rjava ali \xc4\x8drna. Sijaj je masten, trdota pa 3,5-4. Monoklinski kristali imajo sljudasto razkolnost in se te\xc5\xbeko talijo. Antigorit je dobil ime po tipski lokaciji Valle Antigorio na meji med Italijo in \xc5\xa0vico._NEWLINE_Bovenit je posebo trd serpentin (trdota 5,5) svetlo do temno jabol\xc4\x8dno zelene barve. V njem so pogosto svetlej\xc5\xa1i obla\xc4\x8dni vzorci in temnej\xc5\xa1e \xc5\xbeile. Uporablja se predvsem za izdelavo okrasnih predmetov in nakita. Rumeni bovenit se pogosto imenuje retinalit. _NEWLINE_Viljamsit je ameri\xc5\xa1ki lokalni razli\xc4\x8dek antigorita. Je oljnato zelene barve, pogosto s \xc4\x8drnimi kristali kromita ali magnetita. Po videzu je podoben finemu \xc5\xbeadu. Viljamsit se obi\xc4\x8dajno brusi v kabo\xc5\xa1one in perle. Ve\xc4\x8dina njadi\xc5\xa1\xc4\x8d je v Marylandu in Pensilvaniji._NEWLINE_Gimnit je amorfna oblika antigorita.<ref>Gymnite: Gymnite mineral information and data. www.mindat.org. Pridobljeno 4. aprila  2018.<ref> Odkrili so ga v Marylandu, ZDA. Ime je izpeljano iz gr\xc5\xa1kega izraza gymnos, ki pomeni sle\xc4\x8den ali gol.'